ddrg/super_eurlex huggingface dataset:
Euroopa Liidu Teataja L 041 , 23/02/1995 Lk 0003 - 0003



Nõukogu määrus (EÜ) nr 356/95, 20. veebruar 1995, millega muudetakse määrust (EÜ) nr 3286/94, millega kehtestatakse ühenduse meetmed ühise kaubanduspoliitika vallas, et tagada rahvusvahelistest kaubanduseeskirjadest, eeskätt Maailma Kaubandusorganisatsiooni (WTO) egiidi all kehtestatud eeskirjadest tulenevate ühenduse õiguste kasutamine EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: nõukogu on määrusega (EÜ) nr 3286/94 [1] vastu võtnud ühenduse eeskirjad, et tagada rahvusvahelistest kaubanduseeskirjadest tulenevate ühenduse õiguste kasutamine; määruse (EÜ) nr 3286/94 artikli 15 lõikega 2 on tunnistatud kehtetuks nõukogu 17. septembri 1984. aasta määrus (EMÜ) nr 2641/84 ühise kaubanduspoliitika tõhustamise kohta, eelkõige seoses kaitsega lubamatute kaubandustavade vastu; [2] määruse (EÜ) nr 3286/94 artikli 16 lõike 1 alusel kohaldatakse kõnealust määrust pärast 1. jaanuari 1995 algatatud menetluste suhtes; seetõttu on asjakohane määruse (EÜ) nr 3286/94 artikli 15 lõiget 2 ja artikli 16 lõiget 1 muuta ning selgesti kindlaks määrata määruse (EÜ) nr 3286/94 kohaldamine ka 1. jaanuaril 1995 lõpetamata menetluste suhtes, mille uurimismenetlused on ühendus lõpetanud, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 3286/94 muudetakse järgmiselt: 1. artikli 15 lõige 2 asendatakse järgmisega: "2. Käesolevaga tunnistatakse määrus (EMÜ) nr 2641/84 kehtetuks. Viiteid kehtetuks tunnistatud määrusele käsitletakse vajaduse korral viidetena käesolevale määrusele."; 2. artikkel 16 asendatakse järgmisega: "Artikkel 16 Jõustumine Käesolev määrus jõustub 1. jaanuaril 1995. Seda kohaldatakse nii pärast kõnealust kuupäeva algatatud, kui ka kõnealusel kuupäeval peatatud menetluste suhtes ning nende menetluste suhtes, mille uurimise on ühendus lõpetanud." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolevat määrust kohaldatakse alates 1. jaanuarist 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. veebruar 1995 Nõukogu nimel eesistuja E. Alphandéry [1] EÜT L 349, 31.12.1994, lk 71. [2] EÜT L 252, 29.9.1984, lk 1. Määrust on muudetud määrusega (EÜ) nr 522/94 (EÜT L 66, 10.3.1994, lk 10). --------------------------------------------------
Euroopa Liidu Teataja L 085 , 19/04/1995 Lk 0009 - 0009



Nõukogu määrus (EÜ) nr 839/95, 10. aprill 1995, millega muudetakse määruse (EÜ) nr 519/94 I lisas esitatud riikide nimekirja EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: nõukogu 7. märtsi 1994. aasta määrust (EÜ) nr 519/94 teatavatest kolmandatest riikidest pärit impordi ühiseeskirjade kohta [1] kohaldatakse muu hulgas Eestist, Lätist ja Leedust pärineva impordi suhtes; ühendus on sõlminud vabakaubanduslepingud Eesti, Läti ja Leeduga, kes on peale selle alustanud laiaulatuslike majandusreformide programmi eesmärgiga tagada üleminek turumajandusele; seetõttu tuleks ette näha, et need riigid jäetakse määruse (EÜ) nr 519/94 kohaldamisalast välja alates nimetatud lepingute jõustumisest, ON VASTU VÕTNUD KÄESOLEVA MÄÄRUSE: Artikkel 1 Eesti, Läti ja Leedu jäetakse määruse (EÜ) nr 519/94 I lisast välja. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse alates artiklis 1 nimetatud riikide ja ühenduse vahel sõlmitud vabakaubanduslepingute jõustumise kuupäevast. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 10. aprill 1995 Nõukogu nimel eesistuja A. Juppé [1] EÜT L 67, 10.3.1994, lk 89. --------------------------------------------------
Euroopa Liidu Teataja L 085 , 19/04/1995 Lk 0010 - 0010



Nõukogu määrus (EÜ, Euratom, ESTÜ) nr 840/95, 10. aprill 1995, millega muudetakse määrust (EÜ, Euratom, ESTÜ) nr 2290/77 kontrollikoja liikmete rahaliste tasude kindlaksmääramise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 188b lõiget 8, võttes arvesse Euroopa Söe- ja Teraseühenduse asutamislepingut, eriti selle artikli 45b lõiget 8, võttes arvesse Euroopa Aatomienergiaühenduse asutamislepingut, eriti selle artikli 160b lõiget 8, ning arvestades, et: nõukogu peab kindlaks määrama kontrollikoja presidendi ja liikmete palgad, toetused ja pensionid; pärast Euroopa Liidu lepingu jõustumist on kontrollikojast saanud Euroopa ühenduste institutsioon ning seepärast näib olevat vajalik muuta määruse (EMÜ, Euratom, ESTÜ) nr 2290/77 [1] sätteid palkade ja ajutiste lahkumistoetuste kohta, ON VASTU VÕTNUD KÄESOLEVA MÄÄRUSE. Artikkel 1 1. Käesolevaga muudetakse määrust (EMÜ, Euratom, ESTÜ) nr 2290/77 järgmiselt. Artikkel 2 asendatakse järgmisega: "Artikkel 2 Kontrollikoja liikmete igakuine põhipalk on võrdne summaga, mis saadakse järgmiste protsentide kohaldamisel Euroopa ühenduste A1 astme viimase järgu ametniku põhipalga suhtes: president: 115 %, teised liikmed: 108 %." 2. Artikli 8 lõige 1 asendatakse järgmisega: "1. Kontrollikoja endine liige saab ametist lahkumise kuule järgneva kuu esimesest päevast kolm aastat igakuist üleminekutoetust, mis määratakse kindlaks järgmiselt: - 40 % ametist lahkumise aja põhipalgast, kui tema teenistusaeg oli alla kahe aasta, - 45 % nimetatud palgast, kui teenistusaeg oli üle kahe, kuid alla kolme aasta, - 50 % nimetatud palgast, kui teenistusaeg oli üle kolme, kuid alla viie aasta, - 55 % nimetatud palgast, kui teenistusaeg oli üle viie, kuid alla 10 aasta, - 60 % nimetatud palgast, kui teenistusaeg oli üle 10, kuid alla 15 aasta, - muudel juhtudel 65 % nimetatud palgast." Artikkel 2 Käesoleva määruse jõustumise kuupäevaks väljateenitud pensione käesoleva määrusega ei muudeta. Artikkel 3 Käesolev määrus jõustub järgmisel päeval pärast Euroopa Ühenduste Teatajas avaldamist. Määrust kohaldatakse selle avaldamisele järgneva kuu esimesest päevast. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 10. aprill 1995 Nõukogu nimel eesistuja A. Juppé [1] EÜT L 268, 20.10.1977, lk 1. Määrust on viimati muudetud määrusega (EÜ, Euratom, ESTÜ) nr 1084/92 (EÜT L 117, 1.5.1992, lk 1). --------------------------------------------------
Euroopa Liidu Teataja L 121 , 01/06/1995 Lk 0065 - 0065



Komisjoni määrus (EÜ) nr 1244/95, 31. mai 1995, millega muudetakse määrust (EÜ) nr 1431/94, milles sätestatakse nõukogu määruses (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. märtsi 1994. aasta määrust (EÜ) nr 774/94 kvaliteetse veiseliha, samuti sealiha, kodulinnuliha, nisu ja meslini ning kliide, peprede ja muude töötlusjääkide suhtes teatavate ühenduse tariifikvootide avamise ja haldamise kohta, [1] eriti selle artiklit 7, võttes arvesse nõukogu 22. detsembri 1994. aasta määrust (EÜ) nr 3290/94 põllumajandussektoris mitmepoolsete kaubandusläbirääkimiste Uruguay voorus sõlmitud kokkulepete rakendamiseks vajalike kohanduste ja üleminekukorralduste kohta, [2] eriti selle artikli 3 lõiget 1, ning arvestades, et: komisjoni määrusega (EÜ) nr 1431/94, [3] viimati muudetud määrusega (EÜ) nr 406/95, [4] sätestatakse määrusega (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris; mitmepoolsete kaubandusläbirääkimiste Uruguay voorus sõlmitud ning nõukogu otsusega 94/800/EÜ [5] heakskiidetud põllumajanduslepingu alusel on kaotatud impordimaksud ning ette nähtud ühise tollitariifistiku maksumäärad; seepärast tuleks määrust (EÜ) nr 1431/94 vastavalt kohandada; spekulatsiooni vältimiseks ning pidades silmas kogemusi eriti seoses taotlejate suure hulgaga, tuleb süsteemile juurdepääsu tingimusi kohandada, et arvata sellest välja ettevõtjad, kes ei kavatse sertifikaate kasutada oma vajaduste tarbeks; kodulinnuliha- ja munaturu korralduskomitee ei ole oma eesistuja määratud tähtaja jooksul arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1431/94 muudetakse järgmiselt. 1. Artikli 3 punkt a asendatakse järgmise tekstiga: "a) impordilitsentsi taotlejad peavad olema füüsilised või juriidilised isikud, kes suudavad taotluse esitamise ajal pädevatele asutustele tõestada, et nad on litsentsi taotlemisele eelnenud kahel kalendriaastal importinud aastas vähemalt 80 tonni (toote mass) CN-koodi 0207, 160231 või 160239 alla kuuluvaid tooteid. See kord ei laiene jaemüüjatele ega toitlustusettevõtjatele, kes müüvad oma tooteid lõpptarbijale." 2. I, II ja III lisas asendatakse sõna "maks" sõnadega "ühise tollitariifistiku maksumäär". Artikkel 2 Käesolev määrus jõustub 1. juunil 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. mai 1995 Komisjoni nimel komisjoni liige Franz Fischler [1] EÜT L 91, 8.4.1994, lk 1. [2] EÜT L 349, 31.12.1994, lk 105. [3] EÜT L 156, 23.6.1994, lk 9. [4] EÜT L 44, 28.2.1995, lk 10. [5] EÜT L 336, 23.12.1994, lk 1. --------------------------------------------------
Euroopa Liidu Teataja L 123 , 03/06/1995 Lk 0004 - 0004



Nõukogu määrus (EÜ) nr 1267/95, 29. mai 1995, millega muudetakse määrust (EMÜ) nr 1332/92, millega kehtestatakse lauaoliivide suhtes erimeetmed EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artiklit 43, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: määrusega (EMÜ) nr 1332/92 [2] nähakse ette ühenduse rahaline toetus käibekapitali moodustamiseks pakkumise stabiliseerimise eesmärgiga, tagades eelkõige toote sobival viisil turule suunamiseks vajaliku ladustamise rahastamise; kõnealuse toetuse andmisel käsitatakse asjaomase sektori ühistuid või ühistute ühendusi kõige rohkem kolme aasta jooksul võrdsetena tootjarühmadega või tootjarühmade ühendustega; tootjaliikmesriikide praegust olukorda arvestades on kolmeaastane tähtaeg osutunud ebapiisavaks asjaomaste ühistute ja ühistute ühenduste ümberkujundamiseks osutatud tootjarühmadeks ja tootjarühmade ühendusteks; käibekapitali rahastamise katkestamise vältimiseks ja kõnealuste ümberkujundamiste lõpuleviimise võimaldamiseks tuleks kõnealust tähtaega ühe aasta võrra pikendada, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1332/92 artikli 3 lõikes 3 asendatakse sõnad "kolmeks aastaks" sõnadega "neljaks aastaks". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. mai 1995 Nõukogu nimel eesistuja Ph. Vasseur [1] EÜT C 126, 22.5.1995. [2] EÜT L 145, 27.5.1992, lk 1. --------------------------------------------------
Euroopa Liidu Teataja L 133 , 17/06/1995 Lk 0001 - 0001



Nõukogu määrus (EÜ) nr 1366/95, 12. juuni 1995, millega muudetakse määrust (EMÜ) nr 3906/89, et laiendada majandusabi Horvaatiale EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: määrusega (EMÜ) nr 3906/89 [3] nähakse ette majandus- ja humanitaarabi, et toetada majandus- ja sotsiaalreformi teatavates Kesk- ja Ida-Euroopa riikides; kõnealuse määruse lisas on loetletud riigid, kes sellist abi võivad saada; silmas pidades Horvaatia iseseisvumist, tuleks see riik lisada abi saavate riikide nimekirja, et ta saaks abi vastavalt määrusele (EMÜ) nr 3906/89; Tingimused Horvaatia kaasamiseks abi saavate riikide hulka võib lugeda täidetuks, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3906/89 lisas olevasse loendisse lisatakse järgmine riik: "Horvaatia". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 12. juuni 1995 Nõukogu nimel eesistuja H. de Charette [1] EÜT C 360, 17.12.1994, lk 21. [2] EÜT C 126, 22.5.1995. [3] EÜT L 375, 23.12.1989, lk 11. Määrust, viimati muudetud määrusega (EMÜ) nr 1764/93 (EÜT L 162, 30.6.1993, lk 1). --------------------------------------------------
Euroopa Liidu Teataja L 143 , 27/06/1995 Lk 0047 - 0047



Komisjoni määrus (EÜ) nr 1448/95, 26. juuni 1995, millega muudetakse määrust (EMÜ) nr 2123/89, millega kehtestatakse ühenduse tüüpiliste sealihaturgude loetelu EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 3290/94, [2] eriti selle artikli 4 lõiget 6, ning arvestades, et: komisjoni määrusega (EMÜ) nr 2123/89 [3] (viimati muudetud määrusega (EÜ) nr 3236/94 [4]) on kehtestatud ühenduse tüüpiliste sealihaturgude loetelu; Iirimaa ja Rootsi tüüpilistel turgudel on toimunud muutus; määruse (EMÜ) nr 2123/89 lisas esitatud ühenduse tüüpiliste sealihaturgude loetelu tuleks vastavalt muuta; käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2123/89 lisa muudetakse järgmiselt. 1. Punkt 7 asendatakse järgmisega: "7. Järgmine turgude rühm: Cavan, Rooskey, Waterford, Tralee ja Mitchelstown." 2. Punkt 15 asendatakse järgmisega: "15. Järgmine turgude rühm: Helsinborg, Vara, Trelleborg, Skövde, Skara, Kalmar, Umeå, Kävlinge." Artikkel 2 Käesolev määrus jõustub 1. juulil 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. juuni 1995 Komisjoni nimel komisjoni liige Franz Fischler [1] EÜT L 282, 1.11.1975, lk 1. [2] EÜT L 349, 31.12.1994, lk 105. [3] EÜT L 203, 15.7.1989, lk 23. [4] EÜT L 338, 28.12.1994, lk 18. --------------------------------------------------
Euroopa Liidu Teataja L 150 , 01/07/1995 Lk 0084 - 0084



Komisjoni määrus (EÜ) nr 1586/95, 30. juuni 1995, millega muudetakse määrust (EMÜ) nr 776/78 piimatoodete eksporditoetuse madalaima määra kohaldamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EÜ) nr 1538/95, [2] eriti selle artikli 17 lõiget 14, ning arvestades, et: komisjoni 27. juuli 1968. aasta määrusega (EMÜ) nr 1098/68, millega kehtestatakse piima ja piimatoodete eksporditoetuste üksikasjalikud rakenduseeskirjad, [3] viimati muudetud määrusega (EÜ) nr 2767/90, [4] nähakse ette sihtkohttsoonid, mis on toetuste määramiseks kindlaks määratud; komisjoni määruses (EÜ) nr 776/78 [5] piimatoodete eksporditoetuse madalaima määra kohaldamise kohta, viimati muudetud määrusega (EÜ) nr 3337/94, [6] viidatakse nimetatud tsoonidele; määrus (EMÜ) nr 1098/68 asendatakse komisjoni määrusega (EÜ) nr 1466/95 [7]; komisjoni määrusega (EÜ) nr 3079/94 [8] kehtestatakse maade nomenklatuur ühenduse väliskaubandusstatistika ja liikmesriikidevahelise kaubanduse statistika pidamiseks; seetõttu tuleks määrust (EMÜ) nr 776/78 muuta, asendades viited tsoonidele viidetega vastavale nomenklatuurile; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EMÜ) nr 776/78 järgmiselt. 1. Artiklis 2 asendatakse sõnad "Tsoon E" sõnadega "sihtkoht nr 400". 2. II lisas: - veerus pealkirjaga "Sihtkoht" asendatakse sõnad "Tsoon E" sõnadega "nr 400", - joonealuses märkuses 1 asendatakse viide "Määrus (EMÜ) nr 1098/68" viitega "Määrus (EÜ) nr 3079/94". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuni 1995 Komisjoni nimel komisjoni liige Franz Fischler [1] EÜT L 148, 28.6.1968, lk 13. [2] EÜT L 148, 30.6.1995. [3] EÜT L 184, 29.7.1968, lk 10. [4] EÜT L 267, 29.9.1990, lk 14. [5] EÜT L 105, 19.4.1978, lk 5. [6] EÜT L 350, 31.12.1994, lk 66. [7] EÜT L 144, 28.6.1995, lk 22. [8] EÜT L 325, 17.12.1994, lk 17. --------------------------------------------------
Euroopa Liidu Teataja L 150 , 01/07/1995 Lk 0023 - 0023



Komisjoni määrus (EÜ) nr 1565/95, 30. juuni 1995, millega muudetakse määrust (EÜ) nr 2248/94, millega kehtestatakse ühenduse tagasiulatuv järelevalve teatavate kolmandatest riikidest pärit terastrosside impordi suhtes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse komisjoni 22. detsembri 1994. aasta määrust (EÜ) nr 3285/94 impordi ühiseeskirjade kohta ja määruse (EÜ) nr 518/94 kehtetuks tunnistamise kohta [1], eriti selle artikli 11 lõiget 2, võttes arvesse nõukogu 7. märtsi 1994. aasta määrust (EÜ) nr 519/94 teatavatest kolmandatest riikidest pärit impordi ühiseeskirjade kohta ja määruste (EMÜ) nr 1765/82, 1766/82 ja 3420/83 kehtetuks tunnistamise kohta [2], viimati muudetud määrusega (EÜ) nr 839/95 [3], eriti selle artiklit 9, komisjoni määrusega (EÜ) nr 2248/94 [4] kehtestati ühenduse tagasiulatuv järelevalve kolmandatest riikidest pärit ja CN-koodide 73121091, 73121095 ja 73121099 alla kuuluvate rauast või terasest elektriisolatsioonita köisjuhtmete, trosside, kaablite, põimitud lintide, troppide jms ühendusse importimise suhtes; komisjoni määrusega (EÜ) nr 3115/94 [5] asendati CN-kood 73121091 koodiga 73121082 ning CN-kood 73121095 koodidega 73121084, 73121086 ja 73121088; nende kaupade koondnomenklatuuri koodid, mille suhtes määruse (EÜ) nr 2248/94 alusel kohaldatakse ühenduse tagasiulatuvat järelevalvet, tuleks vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2248/94 artiklis 1 asendatakse tekst "CN-koodide 73121091, 73121095 ja 73121099" tekstiga "CN-koodide 73121082, 73121084, 73121086 ja 73121088 ja 73121099": Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuni 1995 Komisjoni nimel asepresident Leon Brittan [1] EÜT L 349, 31.12.1994, lk 53. [2] EÜT L 67, 10.3.1994, lk 89. [3] EÜT L 85, 19.4.1995, lk 9. [4] EÜT L 242, 17.9.1994, lk 5. [5] EÜT L 345, 31.12.1994, lk 1. --------------------------------------------------
Euroopa Liidu Teataja L 148 , 30/06/1995 Lk 0003 - 0003



Nõukogu määrus (EÜ) nr 1528/95, 29. juuni 1995, millega muudetakse määrust (EMÜ) nr 1766/92 teraviljaturu ühise korralduse kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 42 ja 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: pärast kindlasummalise impordimaksu kehtestamist muutuva impordimaksu asemel mitmepoolsete kaubandusläbirääkimiste Uruguay voorus ei ole taotlushind enam oluline; see tuleks kaotada; tuleks muuta nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [4] ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1766/92 artikli 3 lõige 1 tunnistatakse kehtetuks. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 1995/96. turustusaastast. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 29. juuni 1995 Nõukogu nimel eesistuja J. Barrot [1] EÜT C 99, 21.7.1995, lk 1. [2] EÜT C 151, 19.6.1995. [3] EÜT C 155, 21.6.1995, lk 21. [4] EÜT L 181, 1.7.1992, lk 21. Määrust on viimati muudetud määrusega (EÜ) nr 3290/94 (EÜT L 349, 31.12.1994, lk 105). --------------------------------------------------
Euroopa Liidu Teataja L 150 , 01/07/1995 Lk 0052 - 0052



Komisjoni määrus (EÜ) nr 1572/95, 30. juuni 1995, millega muudetakse määrust (EMÜ) nr 3537/89 turustusetapi kohta, millega on seotud searümpade keskmine hind EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 3290/94, [2] eriti selle artikli 4 lõiget 6, ning arvestades, et: nõukogu 29. juuni määrusega (EÜ) nr 1541/95 (millega kinnitatakse tapetud sigade baashind ja standardkvaliteet ajavahemikuks 1. juulist 1995 kuni 30. juunini 1996) [3] on vähemalt 60 kg, kuid vähem kui 120 kg kaaluvate rümpade standardkvaliteediks määratud E-klass; seepärast on kõnealune muudatus vaja lisada komisjoni määrusesse (EMÜ) nr 3537/89, [4] millega kinnitatakse searümpade standardid, mida kasutatakse searümpade ühenduse turuhindade kindlaksmääramiseks; käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3537/89 artikli 2 lõike 2 esimeses taandes asendatakse sõnad "U-klassis" sõnadega "E-klassis". Artikkel 2 Käesolev määrus jõustub 1. juulil 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuni 1995 Komisjoni nimel komisjoni liige Franz Fischler [1] EÜT L 282, 1.11.1975, lk 1. [2] EÜT L 349, 31.12.1994, lk 105. [3] EÜT L 148, 30.6.1995. [4] EÜT L 347, 28.11.1989, lk 20. --------------------------------------------------